સારાંશ માટે દસ્તાવેજ: શનિવારે મતદાન પૂર્ણ થયા બાદ જ્યારે ઍક્ઝિટ પૉલના તારણો આવ્યા ત્યારે બન્ને પક્ષોને ટીવી પર પોતાની જીતનો દાવો કરવાની તક મળી ગઈ.

ચૂંટણી પ્રચાર વખતે પોતાને હાલના અને ભવિષ્યના મુખ્યમંત્રી ગણાવતા કોંગ્રેસી નેતા સિદ્ધારમૈયાએ રવિવારે કહ્યું કે, જરૂર પડે તો તેઓ દલિત મુખ્યમંત્રી માટે ખુરશી ખાલી કરી શકે છે. જોકે કોંગ્રેસનો જ વિજય થશે એવો તેમને વિશ્વાસ છે.

બીજી તરફ ભાજપના નેતા બી એસ યેદિયુરપ્પાનું કહેવું છે કે, ભાજપને બહુમતી મળશે એવું તેઓ લેખિતમાં આપવા તૈયાર છે.

બન્ને બહારથી ભલેને ગમે તે દાવા કરે, પણ પરિણામો જાહેર ન થાય ત્યાં સુધી ભાજપ અને કોંગ્રેસના નેતાઓ ચિંતામાં રહેશે. હવે તેના આડે ગણતરીના કલાકો જ બાકી છે. 

કિંગમેકર કોણ બનશે?

કર્ણાટકની ચૂંટણીમાં ઝંપલાવતા દેશના બન્ને મુખ્ય રાજકીય પક્ષોની સાથે-સાથે અન્ય એક રાજકીય પક્ષ એવો છે જે સૌથી વધુ ચર્ચામાં રહ્યો છે.

જે પક્ષનું નામ ગઈકાલ સુધી જનતા દળ (સેક્યુલર) હતું, એ પક્ષનું નામ હવે પરિણામ નજીક આવવાની સાથે જ બદલાઈને 'કિંગમેકર' થઈ ગયું છે!

ઍક્ઝિટ પૉલના તારણો પ્રમાણે હવે એચ ડી દેવગૌડા અને તેમના પુત્ર એચ ડી કુમારસ્વામીના પક્ષનું કર્ણાટકના રાજકારણમાં મહત્ત્વ વધી ગયું છે.

શું તમે આ વાંચ્યું?

હવે, એ જ પ્રશ્ન ચર્ચાઈ રહ્યો છે કે, આ કિંગમેકર કયા પક્ષને કિંગ બનાવશે?

ભાજપના ચૂંટણી પ્રચારની જવાબદારી સંભાળનાર નરેન્દ્ર મોદીએ વચ્ચે એવા નિવેદનો આપ્યા હતાં કે જેનાથી તેઓ દેવગૌડાની નિકટ જઈ શકે.

એવી ચર્ચા હતી કે કદાચ જરૂર પડે તો જનતા દળ (સેક્યુલર) ભાજપ સાથે જઈ શકે છે.

દેવગૌડા કોની તરફ જશે?

પણ હવે કોગ્રેંસ પણ એવા સંકેતો આપે છે કે બહુમતી ન મળે તો અન્ય પક્ષ સાથે મળીને એ લોકો આગળ વધવા માટે તૈયાર થશે.

જોવાનું એ છે કે જનતા દળ (સેક્યુલર) કોની બાજુ જાય છે, એના આધારે જ ખબર પડશે કે પક્ષમાં દેવગૌડાનું વધારે ચાલે છે કે પછી કુમારસ્વામીનું.

એક ઇંટર્વ્યૂમાં દેવગૌડા કહી ચૂક્યાં છે કે, તમામ સમસ્યાઓ હોવા છતાં તેઓ કર્ણાટકમાં સારું પ્રદર્શન કરવા જઈ રહ્યાં છે. 

તેમણે કહ્યું કે, "જે લોકો અંદાજ લગાવી રહ્યાં છે કે અમારા પક્ષને 30-40 બેઠકો મળશે, તેમને વાસ્તવિક પરિસ્થિતિનો અંદાજ નથી.” 

“મોદી સાહેબ પહેલાં મારા માટે સારું-સારું બોલતા હતાં અને હવે નિંદા કરવા લાગ્યા છે."

"આનાથી શું સાબિત થાય છે? શરૂઆતમાં એમને સાચી પ્રતિક્રિયા નહોતી મળી. તેમને યૂ ટર્ન લેવો પડ્યો કારણકે એમને ખ્યાલ આવી ગયો હતો કે અમે ઝડપથી આગળ વધી...\nદસ્તાવેજની સમાન ભાષામાં સારાંશ:
કર્ણાટકની વિધાનસભાની ચૂંટણીએ કેટલી અસમંજસ પેદા કરી છે, એનો અંદાજ ઍક્ઝિટ પૉલના તારણોથી આવે છે. કેટલાક ભાજપને જીતાડતા હતાં અને કેટલાક કોંગ્રેસને.